Asbjørn Krokstad

Asbjørn Krokstad (født 21. mai 1931 i Verdal, død 31. juli 2017 i Trondheim) var en norsk vitenskapsmann, kjent for sine bidrag innen akustikk.  Han var også en anerkjent dirigent og musiker (trombone, kontrabass og cello). 

Han var utdannet i svakstrøm ved Norges teknisk-naturvitenskapelige universitet (NTNU) (1953–1957), var stipendiat ved Kungliga Tekniska högskolan, dr.ing. ved NTNU (1964), arbeidet ved Tandbergs Radiofabrikk (1968–1970), før han ble professor i akustikk ved Institutt for teleteknikk ved NTNU (1970–2017).  Krokstad arbeidet hovedsakelig med romakustikk, musikkinstrumenter, elektroakustikk, hørsel og høreapparater og ledet akustikk-komiteen for Grieghallen i Bergen.

Krokstad ble tidlig med i «Hallems trio» i heimbygda, samt diverse brassband, før han begynte ved Trondheim Musikkskole (1952) og  ble aktiv i Trondheim Symfoniorkester på kontrabass (1953–59).  Senere fikk han dirigentdebut med det samme (1958), samt deltok i Bodega Band. Krokstad ble utnevnt til kommandør av Polyhymnia for hans fortjenester for Studentersamfundets Orkester. Han utga dessuten boken Å dirigere korps, kor og orkester (1963) og har også dirigert for Trøndelag Teater i perioder.

Familie
Han var onkel til trommeslager Steinar Krokstad.Fortsatt på bølgelengde '' i Adressa den 9. februar 2017.

 Referanser 

 Eksterne lenker  

 finnes ved NTNU Universitetsbiblioteket 
 Asbjørn Krokstads privatarkiv finnes ved NTNU Universitetsbiblioteket

Kategori:Norske akustikere
Kategori:Norske dirigenter
Kategori:Professorer ved NTNU
Kategori:Personer fra Verdal kommune
Kategori:Norske jazztrombonister
Kategori:Norske bassister
Kategori:Medlemmer av Norges Tekniske Vitenskapsakademi
Kategori:Norske musikkprofessorer